En annen av de betydelige redaktører avisen hadde var Trond Hegna, som startet som redaktør i juni 1940. Som en direkte reaksjon på Josef Terbovens tale 25. september 1940 skrev Hegna en leder med tittelen «Ingen nordmann til salgs!» tre dager etter. Denne avisen ble raskt et svartebørsobjekt og kopier av lederen ble spredt rundt om i landet samt til Sverige og London. Som en følge av denne lederen ble avisen stanset og redaktør Hegna arrestert. Han satt i Grini fangeleir til desember 1943.